C 31/16
FI
Euroopan unionin virallinen lehti
21.1.2022
MUUT SÄÄDÖKSET
EUROOPAN KOMISSIO Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta) (2022/C 31/10)
Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.
VAKIOMUUTOKSEN HYVÄKSYNNÄN TIEDOKSI ANTAMINEN
”Barbera d’Alba” PDO-IT-A1068-AM04 Tiedonannon päivämäärä: 21. lokakuuta 2021 HYVÄKSYTYN MUUTOKSEN KUVAUS JA PERUSTELUT 1.
Barbera d’Alba – Castellinaldon osa-alue Suojatun alkuperänimityksen (SAN) ”Barbera d’Alba” rajattu maantieteellinen alue käsittää vastedes myös Castellinaldon osa-alueen.
Kyseisen alueen, joka mainitaan jo Barbera d’Alba -viinin eritelmässä, tiedetään soveltuvan erityisen hyvin viininviljelyyn, ja siellä on jo 1900-luvun alusta alkaen tuotettu ”Barbera Castellinaldo” -nimellä merkittyjä viinejä.
Näiden viinien tuottajat järjestäytyivät 1990-luvulla ottaakseen tuotannossaan käyttöön SAN-viinien tuotannossa noudatettavia sääntöjä tiukemmat säännöt.
Siksi Castellinaldon osa-alue on nyt tarkasti määritetty, ja siihen kuuluvat Castellinaldo d’Alban kunta sekä osia Vezza d’Alban, Canalen, Prioccan, Magliano Alfierin, Castagniton ja Guarenen kuntien alueesta Cuneon provinssissa.
Castellinaldon osa-alueeseen sovellettavat säännöt vahvistetaan Barbera d’Alba -viinin eritelmän loppuosassa, ja niihin sisältyy tarkempia edellytyksiä alueen ainutlaatuisten ominaisuuksien korostamiseksi.
Alueen maaperä on vähemmän hiekkapitoista ja ominaisuuksiltaan verrattavissa Tanarojoen oikealla puolella sijaitsevaan alueeseen.
Myös pinnanmuodostus poikkeaa muusta alueesta: kukkulat ovat täällä huomattavasti loivempia kuin muualla suojatun alkuperänimityksen tuotantoalueella.
Maaperän hiekkapitoisuus on alempi, mitä kompensoi puolestaan korkeampi savipitoisuus (Tortonian-kauden lopulta peräisin oleva Marne di Sant’Agatan fossiilikerros).
Tämä alue muodostaa noin 20 prosenttia SAN-viinin ”Barbera d’Alba” alueesta, ja se tarjoaa näin ollen 207 hehtaaria potentiaalista viljelyalaa ja noin 1 837 000 pullon tuotantopotentiaalin.
Muutokset koskevat suojatun alkuperänimityksen yleisen tuote-eritelmän 1 ja 9 artiklaa (Castellinaldon osa-alueen määrittelyä sekä yhteyttä koskevat kohdat) sekä seuraavia kohtia: 4.
Viinien kuvaus 5.
Viininvalmistusmenetelmät (5.1 Erityiset viininvalmistusmenetelmät ja 5.2 Enimmäistuotokset) 6.
Viinirypäleiden tuotantoalue 8.
Yhteys ympäristöön.
2.
Viinirypäleiden tuotantoalue — Barbera d’Alba SAN -viinien valmistukseen käytettävien rypäleiden tuotantoalueen rajaamista koskeva eritelmän kohta on selkeyden vuoksi muotoiltu uudelleen, koska nykyinen kuvaus on liian yleinen.
Tarkistus on luonteeltaan muodollinen eikä aiheuta muutoksia maantieteellisen alueen rajoihin. — Lisäksi kyseiseen kohtaan on lisätty Castellinaldon osa-alueen kuvaus.
(1) EYVL L 9, 11.1.2019, s. 2.